**Deskripsyon sou Pwojè Pilòt Kaptè Tanperati Senplifye**

**Jen 2024**

**Kisa bagay sa ye?**

Bèl kesyon! Se yon kaptè tanperati ki mezire tanperati ak imidite lè lokal la (yo rele l "endis chalè" tou). Li ede bay enfòmasyon sou tanperati a ki ede detèmine fason vil nou an reponn ak chalè ekstrèm. Genyen 15 kaptè tankou sa a, yo distribiye yo atravè vil la pou mezire tanperati lè lokal la atravè katye Boston sòti mwa jen pou rive septanm 2024.

**Poukisa ou ap mezire tanperati lè lokal la?**

Pwojè sa a ede mete aklè kondisyon ki nesesè pou mete sou pye yon rezo kaptè tanperati nan tout vil la. Nou te mete kaptè yo nan “pwen cho tanperati'' ki pi vilnerab ak chalè. Nou enstale kaptè tanperati yo nan senk (5) katye prensipal yo idantifye nan Plan Chalè: Chinatown, Dorchester, East Boston, Mattapan, ak Roxbury, epi Allston-Brighton ak Jamaica Plain. Pwen cho nan zòn sa yo kapab 10 jiska 15 degre pi cho pase zòn ki nan alantou yo.

Aktyèlman, Boston itilize relve tanperati Estasyon Sèvis Tanperati Nasyonal (National Weather Service) ki nan Èpòt Logan pou enfòme moun sou avi sou chalè ekstrèm ak sitiyasyon ijans. Sepandan, tanperati yo varye atravè katye yo akoz plizyè faktè, tankou sikilasyon lè ak kouvèti vejetal. Nan Èpòt Logan, tanperati a konn pi fre pase 10 jiska 15 degre akoz van fre ki soti sou van bò lanmè a. Kaptè tanperati yo kapab ede nou pi byen konprann tanperati ki lokalize atravè kominote ki nan Boston. Epitou, li ede nou prepare pou kondisyon ki pi cho nan pwen cho tanperati yo.

**Kiyès ki enplike?**

Se yon pwojè komen ki fèt an patenarya avèk Depatman Anviwònman Vil Boston, Fondasyon Boston (Boston Foundation), chèchè nan Lekòl Sante Piblik Univèsite Boston (Boston University School of Public Health), ak Yon Pi bon Vil (A Better City). Li fè pati yon travay ki ap fèt sou rezilyans klimatik ki ap etidye tanperati lè a nan sezon ete. Pwojè a gen objektif pou li bay enfòmasyon sou solisyon pou yon peryòd ki kout ki la pou asire sekirite moun pandan ijans ki gen rapò ak chalè. Epitou, li fè pwomosyon pou “rezilyans ak chalè” oswa katye, batiman, ak trajè ki pi fre pandan yon peryòd ki pi long.

**Èske n ap pataje done yo?**

Nou ap pataje yon analiz done ak konklizyon prensipal yo nan sezon otòn 2024. Pou ete k ap vini yo, nou gen objektif pou nou apiye nou sou pwojè sa a pou elaji rezo kaptè pèmanan an, avèk yon sit entènèt ki asosye epi yon tablo done an dirèk ki disponib piblikman.

**Kiyès mwen kapab kontakte pou jwenn plis enfòmasyon oswa pou siyale yon kaptè ki kraze?**

Nou kapab pataje nenpòt kòmantè oswa kesyon dirèkteman bay: bostonheatsensors@gmail.com. Epitou, ou kapab wè ekip rechèch nou an ki vin vizite kaptè yo chak peryòd pou telechaje done yo chak 2 semèn (pa ezite salye yo!).